મેરાન્યૂઝ નેટવર્ક.અમદાવાદઃ નવેમ્બર 2020 માં એથર 450X ની ડિલિવરી શરૂ કરવાની ઘોષણા કરવા ઉપરાંત, એથર એનર્જીએ અમદાવાદમાં તેનું ફાસ્ટ ચાર્જિંગ પબ્લિક નેટવર્ક - ધ એથર ગ્રીડ સ્થાપવાનું શરૂ કર્યું. શહેરના ચોકલેટ રૂમ કાફે, સંગીતા મોબાઈલ્સ અને લિટલ ઈટાલી જેવા મુખ્ય હોટસ્પોટસમાં ચાર્જિંગ પોઈન્ટ્સની સ્થાપના પહેલાથી જ શરૂ થઈ ગઈ છે.
ચાર્જિંગ નેટવર્ક એથર ગ્રિડ એપ દ્વારા સપોર્ટેડ છે જે દરેક ઈવી ઓનર્સને રિયલ- ટાઈમમાં નજીકના ચાર્જિંગ સ્ટેશનોની અવેલેબિલીટીની ઓળખ કરવા અને ચેક કરવાની અનુમતિ આપે છે. એથર એનર્જીએ માર્ચ 2021 સુધીમાં દેશમાં 150 ચાર્જિંગ પોઈન્ટ સેટ કરવાના લક્ષ્યાંકમાં વધારો કર્યો છે.